डल पुखु

डल पुखु  श्रीनगर, कश्मीरय् दूगु छगू नांजाःगु पुखु ख। १८ किलोमिटर क्षेत्रय् दयाच्वंगु थ्व पुखुइत स्वखेंर गुंतयेसं घेरेयानातःगु   दु। थ्व जम्मू-कश्मीरया निगुगु दकले तःधंगु पुखु ख।  थुकिलि झ्वालातयेसं ला लः व हे व नापं कश्मीर स्वनिगःया थी-थी झ्वाला वया थन स्वा वइ। थुकिया प्यंगु मू जलाशय गगरीबल, लोकुट डल, बोड डल व नागिन ख। लोकुट डलया दथुइ रूपलंक द्वीप स्थित दु व बोड डल जलधाराया दथुइ  सोनालंक द्वीप ला। भारतया दकले बाँलाःगु पुखुलि थुकिया नां कायेगु या। नापं हे दूगु मुगल क्यबं डल पुखुया हिसी अतुलनीय खनेदु। पर्यटक जम्मू-कश्मीर वइगु व डल पुखु मस्वइगु आपालं मजु।

डल पुखुया मू आकर्षणया थाय् थनया शिकारे वा हाउसबोट ख। पर्यटकत थ्व हाउसबोटय् च्वना पुखुया आनन्द कायेगु या। नेहरू पार्क, कानुटुर खाना, चारचीनारी आदि द्वीपत व हज़रत बल चाहिवनिगु थ्व हे शिकारय् यायेछिं। थ्व नापं पसः नं शिकारय् हे दयाच्वनि व शिकारेय् च्वना थी-थी सामान न्याये नं छिं।  थी-थी कथंया स्वामांतयेसं पुखुया सुन्दरतायात तच्व्येकूगु दु। पलेस्वां, लखे बाहा वइच्वनिगु कुमुदनीं पुखुया हिसीयात झन बांलाकु। पर्यटकतयेगु निंतिं थी-थी कथंया न्ह्याइपुइकेगु साधन दसु कायाकिंग, केनोइंग, लखे सर्फिंग यायेगु व ऐंगलिंग (न्या लायेगु) थन दयाच्वंगु दु। डल पुखुलि पर्यटन बाहेक मुख्य रूपं न्या लाइगु ज्या जुइ।      

आवागमन -  डल पुखु थ्यनेत वायुयान द्वारा श्रीनगर जिल्लां २५ किमि तापाक्क दूगु बडगाम जिल्लाय् स्थित एयरपोर्टय् थ्यनेफै। नापंया  रेल सेवा जम्मूइ ला व अनया नेशनल हाईवे एनएच1ए कश्मीर स्वनिगलय् भारतया मेमेगु भागं स्वा। थ्व पहाड़ी लागाय् थ्यनेत झि निसें झिन्निगु घौ तक्क मालिफु। थ्व यात्रा बिले पर्यटकतयेसं थनया नांजाःगु जवाहर गुफायात स्वयेछिं। 
लिधंसा:ज्यानुफेव्रुमाएप्रिमेजुनजुलअगसेप्टेअक्टोनोभेडिसेदच्छि  औसत तापमान (°से.)  ०  ३  ९  १४  १८  २२  २४  २३  २०  १४  ३  ५  -  वर्षा (मि.मि.)  ७०  ७५  ९२  ९०  ६०  ३६  ५५  ६२  ४०  ३६  ११  ३८  ६५५

किपा ब्व

लिधंसा

पुचः:जम्मु व कश्मिरया पुखु
पुचः:भारतया पुखु
पुचः:पुखु